ሀገርን ለመገንባት ሁሉም ባለድርሻ አካላት ሊረባረብ ይገባል – የህዝብ ተወካዮች ምክር ቤት አፌ-ጉባኤ
ሀገርን ለመገንባት ሁሉም ባለድርሻ አካላት በጋራ መረባረብ እንደሚገባ የህዝብ ተወካዮች ምክር ቤት አፌ-ጉባኤ ወይዘሮ ሙፈሪያት ካሚል ገለጹ፡፡ብሔራዊ ማንነት እና ሀገራዊ አንድነትን በተመለከተ በተጠራው ህዝባዊ የምክክር መድረክ ላይ የተገኙት አፌ-ጉባኤዋ የፌደራሊዝም ስርዓት በሀገሪቱ በርካታ ስኬቶች ማስመዝገቡን ገልጸዋል፡፡ይሁን እንጂ ሀገር ግንባታ በትውልድ ቅብብሎሽ ማለቂያ የሌለው እና ከቀላል ወደ ከባድ ውስብስብ ስራ ቀጣይነት ያለው በመሆኑ ሁሉም የሚመለከታቸው አካላት የትውልድ አስተሳሰብን በመቅረፅ ለሀገር ግንባታ እውን መሆን ሚናቸውን ሊወጡ ይገባል ብለዋል፡፡በዚሁ የምክክር መድረክ ሁለት የመነሻ ፅሑፎች የቀረቡ ሲሆን የመጀመሪያው ፖለቲካዊ እና ምጣኔ ሀብታዊ እድገት ባለፈ ሀገር መገንባት እንዲሁም የኢትዮጵያ የፌደራል ስርዓት ስኬቶች፣ ዕድሎች፣ ፈተናዎች እና መፍትሔው የሚሉ ፅሑፎች እየቀረቡ ይገኛሉ፡፡በቀረቡ መነሻ ፅሑፎችም ውይይቶች ይካሄዳሉ ተብሎ ይጠበቃል፡፡